Vedtægter for Ørslev Idrætsforening

$ 1. **Navn og hjemsted**

Foreningens navn er Ørslev Idrætsforening

 Stiftet 15. maj 1917

 Hjemsted: Ringsted kommune

$ 2. **Formål**

Foreningens formål er at fremme den enkeltes og fællesskabets sundhed og trivsel ved idræt og kulturelt virke.

$ 3. **Medlemskab af organisationer**

Foreningen er tilsluttet DGI og landsdelsforeningens vedtægter.

$ 4. **Optagelse af medlemmer og kontingent**

Som aktivt medlem kan optages enhver person, som vil følge foreningens vedtægter og som mod et kontingent deltager i en eller flere idrætsgrene.

$ 5. **Foreningens ledelse**

1. Foreningen ledes af en bestyrelse, der består af:
2. Formand, som vælges hvert år
3. Næstformand/sekretær, som vælges på lige årstal
4. Kasserer, som vælges på ulige årstal
5. Klubhusformand, som vælges på ulige årstal
6. Udvalgsformænd, som vælges på lige årstal:

Gymnastik, Badminton, Håndbold

1. Udvalgsformand, som vælges på ulige årstal:

Fodboldformand

1. En suppleant til foreningen samt en revison suppleant, som vælges på ulige årstal, for en 2 årig periode
2. En suppleant til foreningen samt en revison suppleant, som vælges på lige årstal, for en 2 årig periode
3. En revisor, som vælges på ulige årstal
4. En revison, som vælges på lige årstal
5. Valgbar:

Alle medlemmer, der er fyldt 18 år.

$ 6. **Godkendelse af aktiviteter**

 Generalforsamlingen skal godkende alle foreningers aktiviteter (idrætsgrene).

 Der vælges en formand for hvert område.

 Valgene sker i henhold til $ 5.

$ 7. **Passive medlemmer**

 Passivt medlemskontingent fastsættes hvert år på den ordinære generalforsamling.

$ 8. **Medlemsforpligtelser**

1. Foreningens medlemmer, udvalgsmedlemmer og bestyrelsesmedlemmer hæfter ikke personligt for de indgåede forpligtelser for foreningen. Foreningen hæfter alene med dens respektive formue.
2. Foreningens medlemmer har ikke nogen økonomisk forpligtelse over for foreningen ud over kontingentforpligtelsen.
3. Foreningens medlemmer har ikke krav på nogen del af foreningens formue eller udbytte af nogen art.

$ 9. **Ordinær generalforsamling**

1. Foreningens højeste myndighed er generalforsamlingen, der afholdes i marts måned og skal bekendtgøres offentligt med 14 dages varsel.
2. Forslag, der ønskes behandlet på generalforsamlingen, skal være formanden i hænde senest 8 dage før.
3. Kun fremmødte medlemmer, der er fyldt 14 år, har stemmeret, dog har medlemmer under 14 år taleret og skal inddrages og høres.
4. På generalforsamlingen afgøres alle sager ved almindeligt stemmeflertal (over halvdelen). For udelukkelse af et medlem, samt ændring af disse vedtægter kræves dog, at mindst 2/3 af de afgivne gyldige stemmer, er for forslaget. Skriftlig afstemning kan ske efter ønske.
5. Der skrives referat over vedtagne beslutninger.

$ 10. **Dagsorden**

På den ordinære generalforsamling behandles følgende:

1. Valg af dirigent
2. Aflæggelse af beretning
3. Forelæggelse af revideret regnskab
4. Behandling af forslag
5. Fastsættelse af passivt kontingent
6. Valg af bestyrelsesmedlemmer i henhold til $ 5
7. Valg af revisor og suppleant. En af hver for 2 år.
8. Evt.

$ 11. **Ekstraordinær generalforsamling**

Ekstraordinær generalforsamling skal afholdes, når flertallet af bestyrelsen finder det nødvendigt, eller når mindst 10 medlemmer stiller et skriftligt krav med forslag til dagsorden. Ekstraordinær generalforsamling skal afholdes senest 4 uger efter, at kravet er modtaget og den skal indvarsles i lighed med ordinær generalforsamling.

$ 12. **Tegningsret**

1. Foreningen tegnes ved underskrift af formanden og kasserer i foreningen hver for sig. Formanden og kasserer kan råde over visakort og netbank til foreningens konti hver for sig.
2. Ved køb, salg eller pantsætning af fast ejendom og ved optagelse af lån tegnes foreningen af den samlede bestyrelse.

$ 13. **Bestyrelsens ledelse**

1. Bestyrelsen fastsætter selv sin forretningsorden, herunder opgavefordeling til udvalg.
2. Bestyrelsen kan nedsætte de udvalg, der findes nødvendige

$ 14. **Udvalgsmøder**

Formand, eller et bestyrelsesmedlem udpeget af formanden, har ret til at overvære udvalgsmøderne, dog uden at have stemmeret.

$ 15. **Bestyrelsens stemmeret**

Vedtagelse i bestyrelsen kræver, at over halvdelen af bestyrelsen stemmer for. Såfremt bestyrelsen består af lige antal medlemmer, tæller formandens stemme dobbelt.

$ 16. **Bestyrelsesmøder**

Der skrives referat på hvert bestyrelsesmøde. Formanden fremlægger et eksemplar af referatet til underskrift på det efterfølgende bestyrelsesmøde. Det underskrevne referat opbevares af formanden.

$ 17. **Regnskab og revision**

Foreningens regnskabsår går fra 1/1 til 31/12 og senest den 31/1 afgiver bestyrelsen driftsregnskab og status til revisorerne.

Senest den 15/12 skal budget for udvalg af samlede foreningsvirksomhed for kommende regnskab (1/1 – 31/12) forlægges for bestyrelsen.

Uanmeldt kasseeftersyn skal ske mindst 1 gang om året.

$ 18. **Vedtægtsændringer**

Ændringer i vedtægterne kan ske på enhver generalforsamling når mindst 2/3 af de afgivne stemmer er for forslaget og forslaget er indleveret til tiden.

Ændringer træder i kraft med virkning fra den generalforsamling, de vedtages på.

$ 19. **Foreningens opløsning**

1. Foreningen kan kun opløses, når 2/3 af deltagerne i 2 på hinanden følgende ekstraordinære generalforsamlinger stemmer for (se indkaldelse $ 12)
2. Ophører foreningen med at eksistere eller udmelder foreningen sig af landsdelsforeningen, skal eventuelle ejendele fra landsdelsforeningen afleveres.
3. Ved en evt. forenings opløsning er det den siddende bestyrelse der beslutter hvad for nogle foreninger i Ørslev, foreningens formue afleveres til.

Vedtaget den 19. maj 1982

Vedtægtsændringer 1993:

$ 1 - $ 5 og $ 10.

Vedtægtsændringer 1996:

$ 5 $ 7 $ 8 $ 10 $11 $ 12

Vedtægtsændringer 2002:

$ 10 stk.6

Vedtægtsændringer 2006:

Reviderede vedtægter $ 4 - $ 17, $ 19, ny $ 18

Vedtægtsændringer 2013:

Reviderede vedtægter $ 19 stk. 3

Vedtægtsændringer 2017:
Reviderede vedtægter $ 5 e. og f. $ 9 stk. 1 $12 stk. 1

Vedtægtsændringer 2021:
Reviderede vedtægter $ 5 f. E-Sport lukkes ned. $ 5 g og h. Ny $ 5 i og j.

Bestyrelsens underskrift:

Formand:

Næstformand:

Kasserer:

Afdelingsformænd: